EL
23.5.2022
Επίσημη Εφημερίδα της Ευρωπαϊκής Ένωσης
C 207/27
Απόφαση του Γενικού Δικαστηρίου της 30ής Μαρτίου 2022 — Air France-KLM κατά Επιτροπής (Υπόθεση T-337/17) (1) [Ανταγωνισμός – Συμπράξεις – Αγορά αεροπορικών μεταφορών φορτίου – Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας σχετικά με τις αεροπορικές μεταφορές – Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, επίναυλος ασφαλείας, καταβολή προμήθειας επί των επιναύλων) – Ανταλλαγή πληροφοριών – Εδαφική αρμοδιότητα της Επιτροπής – Ενιαία και διαρκής παράβαση – Καταλογισμός της παραβατικής συμπεριφοράς – Προϋποθέσεις χορήγησης του ευεργετήματος της απαλλαγής από το πρόστιμο – Ίση μεταχείριση – Υποχρέωση αιτιολόγησης – Ποσό του προστίμου – Αξία των πωλήσεων – Σοβαρότητα της παράβασης – Διάρκεια της συμμετοχής στην παράβαση – Ελαφρυντικές περιστάσεις – Ενθάρρυνση της αντίθετης προς τον ανταγωνισμό συμπεριφοράς από τις δημόσιες αρχές – Αναλογικότητα – Πλήρης δικαιοδοσία] (2022/C 207/35) Γλώσσα διαδικασίας: η γαλλική Διάδικοι Προσφεύγουσα: Air France-KLM (Παρίσι, Γαλλία) (εκπρόσωποι: A. Wachsmann, A. de La Cotardière και A.-E. Herrada, δικηγόροι)
Καθής: Ευρωπαϊκή Επιτροπή (εκπρόσωποι: A. Dawes και C. Giolito, επικουρούμενοι από την N. Coutrelis, δικηγόρο)
Αντικείμενο Προσφυγή βάσει του άρθρου 263 ΣΛΕΕ με αίτημα την ακύρωση της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που αφορά την προσφεύγουσα και, επικουρικώς, τη μερική ακύρωση της απόφασης αυτής και τη μείωση των προστίμων που επιβλήθηκαν στην προσφεύγουσα.
Διατακτικό Το Γενικό Δικαστήριο αποφασίζει:
1.
Απορρίπτει την προσφυγή.
2.
Η Ευρωπαϊκή Επιτροπή φέρει το ένα τρίτο των δικαστικών εξόδων της.
3) Η Air France-KLM φέρει τα δικαστικών έξοδά της καθώς και τα δύο τρίτα των δικαστικών εξόδων της Επιτροπής.
(1)
EE C 256 της 7.8.2017.